
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd. 
Cyflwyniad:
Digwyddiad critigol yw digwyddiad penodol sy’n digwydd yn yr ystafell dosbarth sydd heb gael i’w gynllunio yn y cynllun (Farrell, 2008, p.3). Nodwyd hefyd gan Brookfield (1990, dyfynnwyd gan Farrell, 2012, tud. 81) fod digwyddiad critigol yn ddigwyddiad sydd heb gael i’w gynllunio ond nid yn unig digwyddiad sydd dim ond yn digwydd yn yr ystafell dosbarth. Dywedir gall digwyddiad critigol nai llai digwydd tu fewn i’r ystafell dosbarth, tu allan i’r dosbarth neu unrhyw bryd mewn gyrfa athrawon. Pan ddigwyddwyd digwyddiad critigol, sonnwyd gan Richards & Farrell (2010) fod hyn yn helpu athrawon i wybod mwy am sut maen nhw’n addysgu ac yn sbarduno mewnwelediadau am ryw agwedd penodol am addysgu a dysgu'r athro. 
Mae yna amrywiaeth o ddigwyddiadau yn digwydd yn gyson iawn o fewn ystafelloedd dosbarth neu y tu allan ond dywedwyd yn gryf gan Tripp (2011, p.8) fod diwgyddiadau gyfredinol yn digwydd yn aml iawn ond mae digwyddiadau critigol yn cael iw greu wrth y ffordd rydym fel ymarferwyr yn gweld sefyllfa benodol. Mae cymryd rhywbeth fel digwyddiad critigol yn ddyfarniad rydym yn gwneud ein hun, ac mae sail y dyfarniad hynni ar yr hyn rydym yn atodi i ystyr o’r digwyddiad penodol. Mae digwyddiadau critigol yn cynnig llawer o fuddion i athrawon, mae’n llywio ymarfer dda a camau priodol mewn sefyllfaoed tebyg yn y dyfodol (National Association For Able Children in Education, 2023).
Nid yw digwyddiadau critigol yn bethau sy'n bodoli'n annibynnol, mae’nt yn pethau sy’n aros am ddarganfyddiad fel nuggers aur neu ynysoedd yn yr anialwch fel dywed Tripp (2011, p8). Cafwyd i’w nodi gan Crowhurst & Patrick (2018) fod digwyddiadau critigol yn aml yn eiliadau lle mae pobl yn profi tensiwn a phryder, ac mae'r rhain yn sefyllfaoedd sy’n rhoi pobl allan o’u ardal gysurus. Gall ddigwyddiadau critigol hefyd gwneud i unigolion deimlo’n anghyfforddus a gall fod yn llethol iawn i’r rhai sydd yn dyst i un (The UN Refugee Agency, 2019) neu gall fod yn bwynt newid sylweddol i berson (National Association For Able Children in Education, 2023).
Felly o fewn y traethawd yma fe fyddai’n ffocysu yn fanwl ar y digwyddiad critigol penodol fe wnes i fod yn dyst i yn fy nghyfnod o arsylwi yn yr ystafell ‘immersive’. Mae’r digwyddiad critigol yn seiliedig ar gwestiynu disgyblion o fewn yr ystafell dosbarth felly fe fyddai’n trafod ac ymchwilio mewn i gwestiynu yn fanwl ac ym mhellach trwy gydol y traethawd yma gan cynwys nodweddion positif a negyddol am cwestiynu ac yn cysylltu gyda’r hyn mae llenyddiaeth a damcaniaethwyr yn pwysleisio.
Eglurhad o’r Astudiaeth Achos:
Wrth i mi ddechrau fy arsylwad gwers a wnaeth cael i’w gario allan yn yr ystafell ‘immersive’ yn Brifysgol Y Drindod Dewi Sant ar y 21ain o Fedi 2023, un o’r pethau cyntaf sylweddolais oedd pa mor llawn oedd yr ystafell dosbarth. Roeddwn yn dyfalu fod tua 30 o blant yn y dosbarth ac roedd pob un disgybl yn eistedd ar y carpet yn gwynebu’r athrawes yn barod i wrando a dysgu. Doedd dim un gwagle ar y carped rhwng y plant felly oedd hyn yn awgrymu’n gryf i mi fod presenoldeb y plant yn y dosbarth yma yn uchel. Mae hyn yn hyfryd i weld gan fod data yn dangos y fwyaf uchel mae presenoldeb plant yn yr ysgol y fwyaf tebygol maen nhw o ddysgu a pherfformio’n well (GOV.UK, 2023). Roeddwn yn amau taw flwyddyn 1 neu 2 oedd y flwyddyn yma felly mae hyn yn tybio i mi taw aneli at gam gynnydd 2 fydda’r grŵp oedran yma o fewn y 6 maes dysgu yn y Cwricwlwm I Gymru gan Llywodraeth Cymru (2023).
Dechreuodd yr athrawes y wers bant wrth groesawi'r plant trwy ddweud ‘bore da’ iddyn nhw ac yna ymatebodd y plant trwy ddweud ‘bore da’ i’r athrawes, cynorthwyydd a’i ffrindiau. Yna aeth hi ymlaen i roi disgrifiad cryno o’r sesiwn bore iddyn nhw sef oedd adrodd stori wrth ddefnyddio dull pie corbett. Tra oedd yr athrawes yn gwneud hyn roedd yna bwynt pŵer ar y bwrdd digidol tu ôl iddi fel ‘hook’ i sbarduno’r plant. Aeth yr athrawes ymlaen ati wedyn i ddechrau cwestiynu'r dosbarth am ba stori oedde nhw’n mynd i adrodd allan. Yn syth ar ôl iddi ofyn hyn fe wnaeth llawer o blant ymateb yn gwrtais wrth godi ei dwylo i fynnu, felly wnaeth yr athrawes codi ei law i'w glust lle wedyn atebodd y plant ar y cyd ‘Cantre Gwaelod’. 
Unwaith i’r athrawes cyflwyno’r sesiwn i’r dosbarth aeth hi yna ymlaen i gwestiynu'r plant ym mhellach am beth yw’r thema’r dosbarth a pa fath o waith maen nhw wedi bod yn astudio am a gwneud. Wrth iddi gwestiynu'r plant am hyn roedd yn glir i weld fod hyn wedi diddoru’r plant gan ddaw ymatebodd cwpwl ohonyn nhw llawn cyfro. Roedd un disgybl wedi anghofio ei ateb pan ddaeth yr athrawes i ofyn iddo, ond roedd yr athrawes yn hyblyg iawn ac wedi rhoi amser iddo feddwl ac yna gofyn iddo a oedd ef eisiau ffrind i’w helpu. Cyn i’r athrawes ddechrau’r stori fe wnaeth hi gyflwyno 2 cerdyn cymeriadau sef ‘Capten Cloi’ a ‘Capten y Cymeriadau’ lle wnaeth hi’n gyntaf cwestiynu'r plant oes oedde nhw’n cofio beth oedd y cardiau penodol yn golygu ac yna rhoi i 2 blentyn. Roedd rhai’n yn gardiau gyda chwestiynau arni lle'r oedd y plant dewisol wedyn yn gofyn y cwestiynau i’r dosbarth ar ddiwedd y stori.
Aeth yr athrawes a’r plant ati i ddechrau adrodd y stori trwy symudiadau pie corbett. Roedd y plant yn rhyngweithio yn wych gyda lleisiau clir ac uchel. Roedd yr athrawes yn dechrau bant y brawddegau gyda llais clir yna yn tynnu nol fach er mwy’n i’r plant gael cymrud dros ac adrodd y stori heb gymorth yr athrawes. Roedd yr athrawes hefyd yn defnyddio ffon er mwy’n cyfarwyddo’r plant y brawddegau ar y sgrin fawr. Daeth hyn ar draws i mi fel adnodd addas ac effeithiol iawn gan fod yn dal sylw'r plant at y geiriau yn y stori yn hytrach na dim ond adrodd trwy symudiadau pie corbett.
Wrth i’r dosbarth adrodd y stori llawn hyder, roedd yr athrawes yn aml yn holi cwestiynau am ystyr geiriau penodol, megis ansoddeiriau, enw lle neu berson ac yna roedd y plant yn ymateb yn syth trwy godi eu dwylo i fynnu. Mae ymchwil yn dangos fod technegau cwestiynu da yn arddull dda o reolaeth dosbarth effeithiol (Dixie,2007, p.67). Roedd hyn yn glir i weld yn y dosbarth yma gan fod y plant bob tro yn barod i ymateb i’r athrawes.
Unwaith wnaeth y plant gorffen adrodd y stori fe wnaeth yr athrawes ofyn i’r capteiniaid cymeriadau i ddod allan i flaen y dosbarth. Nododd yr athrawes hefyd fod ganddi sticeri yn barod i roi allan ac fe wnaeth hyn sbarduno’r plant am y rhan nesaf o’r wers. Fe aeth ‘Capten cymeriadau’ ati yn gyntaf i ddarllen y cwestiynau un ar y tro a oedd ar ei garden lle wedyn aeth gweddill y dosbarth ati i godi dwylo ac ateb y cwestiynau. Wrth I’r plant ateb y cwestiynau amdano’r cymeriadau roedd yr athrawes yn cwestiynu nhw ym mhellach i ymestyn ei atebion trwy feddwl am ansoddeiriau i ddisgrifio’r cymeriadau yna ac yn trafod trwy eu ystur. Ac yna aeth ‘Capten Cloi’ ati i wneud yr un peth. Wrth i’r dosbarth cwestiynu ac ateb roedd yna llawer iawn o glod llafar gan yr athrawes yn cael i’w ddweud i annog y plant.  
I gloi'r wers gofynnodd yr athrawes cwestiwn pen agored i’r plant sef oedd troi at bartner wrth ei ochr i feddwl yn greadigol am ddiweddglo gwahanol am y stori. Roedd hyn yn cyd fynd gyda sawl elfen o’r 4 diben ond yn enwedig gyrfawyr mentrus a creadigol gan fod y plant  yn meddwl yn greadigol er mwyn ail-lunio ac yn mynegi syniadau gydai gilydd (Llywodraeth Cymru, 2015).  Aeth yr athrawes ati wedyn i dynnu ffuniau loli allan o bot i gwestiynu'r plant am beth oedd eu syniadau a’i rhannu gyda’r dosbarth.

Trosolwg o llenyddiaeth berthnasol;
Mae’r digwyddiad critigol a thrafodwyd uchod yn tanio niferoedd o lwybrau ymchwil mewn i chylchoedd myfyriol a llenyddiaeth berthnasol sy’n cefnogi'r defnydd o gwestiynu effeithiol i ddysgwyr. Cwestiynu yw'r defnydd o gwestiynau effeithiol sydd nai llai wedi'u cynllunio neu yn ddamweiniol er mwyn gadarnhau a datblygu gwybodaeth a dealltwriaeth unigolion (Royal Society of Chemistry, 2023). Trwy gydol y wers roedd yna amrywiaeth o gwestiynau yn cael i’w ofyn i’r disgyblion ac roedd hyn yn rhoi'r awgrym i mi fod yr athrawes yn gwirio gwybodaeth a dealltwriaeth y plant yn gyson. Dywedwyd gan Collier (2018) taw gofyn cwestiynau yw un o’r ffyrdd fwyaf hanfodol ac effeithiol er mwyn gwirio a sicrhau dealltwriaeth dysgwyr ac mae ymchwil wedi cael i’w ddangod fod ar gyfartalog mae athrawon yn debygol o holi tua 300-400 o gwestiynau'r ddydd. Chefnogwyd gan Margutti (2007) wrth nodi fod y ffordd mae cwestiwn yn cael i’w ffurfio yn cadarnhau canlyniadau pwysig i drefn gymdeithasol yr ystafell ddosbarth ac o ran sut mae'r athro yn cadw'r dysgwyr i ganolbwyntio.
Dywed Crocket (2023) fod yr hyn mae person yn holi cwestiynau amdano yn sbarduno llawer o agweddau gwahanol, megis mae’n rhoi mewnwelediad i’r hyn y mae ein dysgwyr yn ei feddwl am ai wybod yn barod, mae’n datgelu cysylltiadau personol sy’n dod yn gyfleodd i bersonoli dysgu, annog cydweithio, chyfathrebu, hunanfynegiant a hunan fyfyrio dwfn. Gall cwestiynu effeithiol fod yn ddechreuad i ddeialog adeiladol sy’n herio syniadau ac yn annog cyfranogwyd a datblygiad (Royal Society of Chemistry, 2023). Gwelir hyn yn digwydd wrth i’r athrawes cwestiynu’r disgyblion ar ddechrau’r wers i sbarduno nhw am yr hyn oedd y wers yn mynd i fod amdano.
Datblygwyd Brookfield (2005) model adfyfyriol pedair lens sydd yn rhoi'r cynnig i athrawon gallu fyfyrio’n feirniadol a chwestiynu ar amrywiaeth o ddigwyddiadau o safbwyntiau gwahanol. Mae’r lens cyntaf yn lens hunangofiannol a hunan fyfyrio sy’n sylfaen i fyfyrio’n feirniadol. Mae’r lens yma wedi cael i’w seilio ar yr hyn sydd yn cael i’w cymrud mewn i ystyriaeth fel sefyllfaoedd a phrofiadau. Yr ail lens yw’r lens sydd wedi cael i’w cysylltu gyda safbwynt ac o lygaid y dysgwyr. Mae’r trydydd lens wedi cael i’w cysylltu gyda phrofiadau ein cydweithwyr lle mae unigolion yn cymrud eu barn mewn i ystyriaeth yn eu proses o fyfyrio. Ac yn olaf mae’r pedwerydd lens yn cysylltu gyda’r hyn mae llenyddiaeth damcaniaeth yn eu dweud a phwysleisio. Bernir fod y model adfyfyriol yma yn fodel effeithiol iawn i athrawon gan fod y pedair lens uchod yn sicrhau fod ymarferwyr ac athrawon yn gall herio'r hyn mae’n yn rhagdybiaeth trwy edrych yn gyfannol ar y sefyllfa lawn (Brookfield, 2017). 
Cafwyd i’w nodi gan Brookfield (2005, dyfynnwyd gan University of Sydney, 2010) fod hunan fyfyrio ac adborth disgyblion yn datgelu arferu addysgu ac efallai sydd angen cael i’w addasu er mwyn cael fwy o effaith. Felly mae cwestiynu yn amlwg i fod yn rhan hanfodol o ddysgu gan fod yr hyn mae dysgwyr yn ymateb i gwestiynau yn cael effaith ar y canlyniadau addysgu fel cysylltwyd i’r ail lens o’r model adfyfyriol. Yn gysylltiedig gyda’r digwyddiad critigol, roedd yr athrawes yn cwestiynu'r plant yn aml iawn er mwyn sicrhau dealltwriaeth glir a chanlyniadau addysgu a dysgu gwell erbyn ddiwedd y wers ac yn y pen draw.
Un cylch adfyfyriol y gall cael i’w chymryd mewn i ystyriaeth yn fanwl wrth gwestiynu dysgwyr yw cylch adfyfyriol Gibbs (1988). Datblygwyd Cylch Myfyriol Gibbs gan Graham Gibbs yn 1988 er mwyn roi strwythur i ddysgu o brofiadau. Mae yna 6 rhan i’r cylch adfyfyriol yma, sef rhan 1 disgrifiad o’r hyn sydd wedi digwydd, rhan 2  teimladau ac ymatebion emosiynol, rhan 3 gwerthusiad o beth oedd yn dda a gwael am eich ymateb, rhan 4 disgrifiad o’r hyn mae’r sefyllfa yn awgrymu, rhan 5 casgliad cyffredinol o’r sefyllfa, a rhan 6 cynllun gweithredu ar yr hyn sy’n mynd i gael i wneud yn wahanol ar gyfer y tro nesaf (EPM, 2019 a Sekarwinahyu et al, 2019). Mae’r cylch adfyfyriol yma yn seiliedig ar gwestiynu mewn dyfnder mewn pob agwedd felly o fewn y chwe rhan mae yna llawer iawn o gwestiynau sydd ag llawer o potensial i allu cael i’w cymryd mewn i ystyriaeth yn fanwl. Felly gall y cylch fyfyriol yma fod yn ddefnyddiol iawn mewn sefyllfaoedd o cwestiynu dysgwyr neu phlant mewn amgylcheddau dysgu wahanol (The University of Edinburgh, 2023 a University of Cumbria, 2020).
Mewn cymhariaeth gyda’r cylchoedd adfyfyriol, pwysleisiwyd damcaniaethwr Lev Vykotsky ar blant yn rhyngweithio gyda’r rhai sy’n fwy gwybodus. Nodwyd Vygotsky (1978, dyfynnwyd gan Mcleod, 2023) fod yr hyn mae plant yn rhyngweithio gydag eraill sydd yn fwy gwybodus na nhw yn cael cynnydd sylweddol ar nid yn unig ar y nifer o wybodaeth a sgiliau mae plant yn datblygu ond mae hefyd yn cael effaith positif ar ddatblygiadau swyddogaethau meddyliol mwy uwch. Gwelir yn y wers fod amrywiaeth o gwestiynau yn cael iw holi gan yr oedolyn yn hytrach na’r disgbylion, ac yn eiriau Vygotsky dywed taw oedolion yw’r rhai i faterion datblygiad cognitif plant wrth ymgysylltu gyda nhw mewn gweithgareddau heriol ac ystyriol fel yr hyn sy’n cael i’w cwestiynu i blant (Mcleod, 2023).
Dyfynnwyd gan Ehrich (2006) fod Vygotsky yn nodi a chredu’n gryf am y faith fod iaith plant yn datblygu o’r hyn mae nhw’n rhyngweithio’n gymdeithasol at ddibenion cyfathrebu. Felly chefnogwyd hyn tuag at bwysigrwydd athrawon ac ymarferwyr yn cwestiynu plant a disgyblion gan mae’n glir taw trwy ryngweithio a chyfathrebu gydag eraill maen nhw’n datblygu iaith glir a ddeallus. Gwelir hyn yn cael i’w hybu trwy gydol yr arsylwad wrth i’r plant ymateb i gwestiynau a chyfathrebu yn gyson gyda’r athrawes.
Yn cefnogi'r hyn mae damcaniaeth Vygotsky yn eu dweud a phwysleisio, nodwyd  damcaniaethwr Bruner (1966, dyfynnwyd gan Mcleod, 2023) fod yn ymarferol mae ei fodel ef yn cynnwys i athrawon fod yn actif ac yn rhyngweithiol gyda gwersi a phlant trwy ddarparu sgaffaldio gwybyddol a fydd yn hwyluso dysgu ar ran y plant neu ddysgwyr. Amlinellodd Vygotsky fod sgaffaldio yn hybu twf a ddatblygiant unigolion. Sgaffaldio yw’r hyn lle mae dysgwyr yn gweithio gyda chydweithwyr medrus neu gyfoedion mwy gwybodus na nhw i helpu i wneud cysylltiadau rhwng cysyniadau a chyflawni annibyniaeth a ddatblygiant (Kurt, 2020). Mae hyn yn gyd fynd a chefnogi tuag at bwysigrwydd cwestiynu plant gan mae damcaniaethwyr yn pwysleisio mae taw sgaffaldio yw un o’r ffyrdd fwyaf effeithiol y mae plant neu ddysgwyr yn datblygu ac yn elwa o gan fod sgaffaldio yn cynnwys i’r ymarferwyr neu athrawon i gynnal cefnogaeth i helpu dysgwyr meistroli sgiliau tu hwnt i’w lefelau personol (Mcleod, 2023). Dangoswyd hyn yn glir yn y digwyddiad critigol wrth i’r athrawes cwestiynu'r dysgwyr yn aml am eu barn ai gwybodaeth am y wers.

Dulliau addysgu a dysgu: 
Wrth ymchwilio yn fanwl mewn i ddulliau dysgu effeithiol ac yn symud ymlaen yn fy ngyrfa fel athrawes, fe fyddai’n bendant yn sicrhau fy mod yn cymryd rhai o’r dulliau addysgu a dysgu yma mewn i ystyriaeth wrth i mi ddysgu. Dywed gan Strasser (2019) pan rydym yn cwestiynu plant gyda chwestiynau mawr sy’n benagored, rydym yn cefnogi eu datblygiadau iaith ai meddwl beirniadol. Gallwn fel ymarferwyr annog disgyblion i drafod wrth iddyn nhw ateb ein cwestiynau, er mwyn hybu'r iaith yn fwy. Gwelir hyn yn cael i’w wneud yn fy arsylwad o’r digwyddiad critigol, yn enwedig tuag at ddiwedd y wers pan gwestiynodd yr athrawes y plant os gallent nhw feddwl am ddiweddglo gwahanol i’r stori, felly aeth y plant fynd ati wedyn i feddwl yn agored am syniadau eu hun. Felly yn bersonol fyddaf yn bendant yn sicrhau fy mod yn defnyddio cwestiynu effeithiol a penagored yn fy ngyrfa i fel athrawes gan welwyd fod hyn yn galluogi plant i feddwl yn gritigol a thu allan i’r bocs.
Mae’n amlwg fod cwestiynu gyda llawer o fuddion iddi, ac fel nodwyd King (1990, dyfynnwyd gan Chen, Park a Breazel, 2020) mae tystiolaeth ymchwil yn dangos yn glir fod cwestiynu dysgwyr yn arwain iddyn nhw i feddwl yn fwy critigol ac i gwestiynu yn fwy critigol wrth roi esboniadau er mwyn cyflawni dysgu effeithiol. Gwelir hyn hefyd yn fy arsylwad wrth i’r disgyblion rhoi rhesymau clir gydag iaith effeithiol am eu hatebion i’r hyn roedd yr athrawes yn cwestiynu nhw am.
Mae cwestiynnu yn agwedd unigryw o bwerus i athrawon fel pwysleiswyd Brooks a John (2018) a Cambridge University (2023), ac yn symud ymlaen, nid yn unig cwestiynau pen agored fe fyddai yn cymryd mewn i ystyriaeth wrth i mi ddysgu ond fe fyddai hefyd yn cymryd mewn i ystyriaeth cwestiynu'r hyn sy’n seiliedig ar beth mae fy nysgwyr yn gwybod yn barod. Oherwydd yn ogystal i gwestiynau pen agored, mae cwestiynu cwestiynau sydd â chysylltiadau i’r hyn mae disgyblion yn gwybod am yn barod yn dangos canlyniadau mwy uwch tuag at ffyrdd meddwl (Caravaca, 2019). Dyma sut wnaeth yr athrawes ddechrau ei wers bant oedd trwy holi cwestiwn oedd yn sbarduno'r disgyblion am yr hyn oedd y wers yn mynd i fod am, ymatebodd llawer iawn o’r disgyblion llawn hyder gan fod hyn yn ateb i gwestiwn roedd y plant yn gwybod am yn barod.
Wrth i mi ystyried y camau nesaf ar gyfer symud ymlaen yn fy ngyrfa yn y dyfodol fel athrawes gynradd, rwyf bendant yn mynd i ddefnyddio'r model myfyriol 4 lens gan Brookfield (2005) gan fod rwy’n meddwl taw dyma’r model sy’n fwyaf addas a ddefnyddiol i mi allu defnyddio a ddatblygu fy sgilliau addysgu yn barhaus. Mae’r model yma yn galluogi i mi fyfyrio’n feirniadol a chwestiynu am yr hyn rwyf yn dysgu fy nisgyblion o amrywiaeth o safbwyntiau gwahanol. Mae’r model myfyriol hefyd yn galluogi i mi fel athrawes weld sefyllfaoedd yn yr amgylchedd dysgu o safbwynt fy hun ac o safbwynt y dysgwyr, fel dangosir yn y lens cyntaf ac ail o’r fodel. Fe fyddaf hefyd yn sicrhau fy mod yn cyfeirio nôl i gylch adfyfyriol Gibbs (1988) yn fy ngyrfa i ddod, mae pob un rhan o fewn y cylch yma yn cynnig cyfleodd i gwestiynu mewn i ddyfnder ac i ymestyn cwestiynu ym mhellach felly credaf fydd hyn yn ddull addysgu effeithiol i fod yn ymwybodol o wrth ddysgu.
Gall cwestiynu digwydd ar unrhyw adeg o fewn addysg disgyblion, megis yn yr ystafell dosbarth, tu all, yn y coridor, yn gwneud ymarfer corff, ar y buarth chwarae, amser cinio a.y.b.. Ac nid yn unig cwestiynau syml sy’n cael i’w ofyn ond mae athrawon a staff cymorth o fewn y gweithle yn gofyn cwestiynau heriol sy’n annog disgyblion i feddwl a datrys problemau yn effeithiol, fel dywed Estyn (2017).

Trafodaeth: 
Yn canolbwyntio yn fanwl ar y digwyddiad critigol y trafodwyd uchod, rwyf bendant yn mynd i’w chadw nodweddion o’r hyn rwyf wedi bod yn dyst i mewn cof wrth i mi symud ymlaen yn fy ngyrfa newydd.
Mae’n amlwg o’r ymchwil fod cwestiynu yn nodwedd hanfodol iawn mewn addysgu athrawon a dysgu blant. Ond yn dweud hyn efallai fyddaf yn sicrhau fy mod yn addasu cwestiynau fy hun pan rwyf yn cwestiynu fy nisgyblion i wneud y cwestiynau yn berthnasol ac yn fwy pen agored gan fod llawer fwy o fuddion i gwestiynau pen agored i gymharu â chwestiynau arferol, ac fel dywed Harris a Williams (2007) y gall cwestiynau agored ennyn diddordebau plant, eu syniadau ac asiantaeth mewn deialog. Yn wahanol i’r athrawes o’r digwyddiad critigol, fe fyddaf yn sicrhau fy mod yn defnyddio fwy o gwestiynau pen agored yn fy ngwersi i, fe wnaeth yr athrawes yma dim ond gofyn 1 cwestiwn pen agored tuag at ddiwedd y wers. Roedd y cwestiwn yma yn effeithiol iawn ac wedi sbarduno meddyliau llawer o’r disgyblion felly roedd hyn yn amlwg i mi fod y cwestiwn pen agored wedi cael effaith cadarnhaol ar y plant yn ystod y wers.
Nid yn unig mae cwestiynu yn sbarduno meddyliau disgyblion ond mae cwestiynu yn agor fynnu llawer o fuddion sy’n gysylltiedig gyda sgiliau a datblygiant iaith plant, Dywed Blank et al, (1978) a Zucker et al, (2010), dyfynnwyd gan Walsh a Hodge (2016) mae’r defnydd o gwestiynu yn holl bwysig mewn addysg plant ifanc oherwydd mae cwestiynau yn rhoi'r cyfle i blant i ateb trwy ymatebion llafar ac mae hyn yn ymgysylltu gydai datblygiadau sgiliau iaith. Wrth i blant ymateb i gwestiynau ar lafar, mae hyn yn agor i fynnu llawer o gyfleodd i’r athro neu athrawes i allu cywiro’i iaith a hybu iaith fwy clir ac addas yn y dyfodol. Mae hyn yn gysylltiedig gyda damcaniaethwr Vygotsky (1978) am ei theori sgaffaldio gan bwysleisiwyd ef yr hyn fod disgyblion yn dysgu o’r rhai sy’n fwy gwybodus a nhw. Felly yn bersonol byddaf yn addas a newid fy ngwersi i ddod yn y dyfodol i sicrhau fod llawer o gyfleoedd wahanol le gall fy nisgyblion ateb cwestiynau ar lafar er mwyn rhoi'r cyfle iddyn nhw ddatblygu eu sgiliau iaith ym mhellach. Yn cyfeirio nôl i’r digwyddiad critigol roedd sgaffaldio yn digwydd yn gyson iawn ac roedd yn glir i weld. Roedd y disgyblion yn ymateb i gwestiynau'r athrawes ar lafar gyda’r cyfleodd i’r athrawes ddatblygu iaith trwy gywiro ac ailadrodd yr hyn sy’n gywir.
Mewn cymhariaeth i’r athrawes o’r wers fe arsylwyd, byddaf yn bendant yn defnyddio’r cynorthwyydd yn effeithiol yn y dosbarth gan fod ei chynorthwyydd hi wedi eistedd yng nghefn y dosbarth trwy gydol y wers. Fe gall yr athrawes wedi gofyn iddi ddod i weithio neu eistedd yn agos gyda grŵp penodol er mwyn sicrhau cymorth i’r rhai sydd angen gan bwysleisiwyd Bentham (2016, p 4) fod cynorthwyydd ar gael i ddarparu cymorth ychwanegol i athrawon er mwyn cadw disgyblion ar dasg.   

Casgliad a Argymhellion: 
Wrth ddod i gasgliad, mae’n amlwg fod yna llawr iawn o lwybrau ymchwil yn dangos cefnogaeth tuag at bwysigrwydd cwestiynu dysgwyr. Pwysleisiwyd yn gryf gan ddamcaniaethwyr Bruner (1966) a Vygotsky (1978) fod cwestiynu yn ddull effeithiol a hanfodol yn y byd addysg er mwyn datblygiadau cadarnhaol i ddysgwyr. Chefnogwyd hyn tuag at hawliau plant gan fod nodwyd Comisiynydd Plant Cymru (2023) o fewn erthygl 29 allan o’r 42 hawl fod gan bob un plentyn yr hawl i fod y gorau all fod a rhaid i addysg eu helpu nhw ddatblygu sgiliau a doniau yn llawn. 
Mae cwestiynu ddysgwyr yn aml nid yn unig yn cael effaith cadarnhaol ar eu gwybodaeth, ond nodwyd yn feiddgar yn yr hyn sy’n bwysig o fewn y maes dysgu a phrofiad Ieithoedd, Llythrennedd a Chyfathrebu yn y Cwricwlwm I Gymru fod mynegi ein hunain drwy ieithoedd yn allweddol i gyfathrebu, ac mae cyfathrebu glir ac effeithiol trwy ieithoedd yn un o’r sgiliau pwysicaf y gallwn ddatblygu mewn bywyd (Llywodraeth Cymru, 2023). Mae’r digwyddiad critigol a thrafodwyd uchod yn yr aseiniad yn gysylltiedig gyda sawl elfen o 4 diben Donaldson (2015), wrth i’r athrawes cwestiynu'r disgyblion mae hi’n galluogi iddyn nhw fod yn gyfranwyr mentrus a chreadigol sy’n cysylltu â chymhwyso eu gwybodaeth a’u sgiliau i greu syniadau eu hun ac yn mynegi syniadau ac emosiynau (Llywodraeth Cymru, 2015).
Wrth i mi fyfyrio ar y digwyddiad critigol o’r wers, credaf fod y ffordd roedd yr athrawes yn defnyddio cwestiynu yn ei wers yn effeithiol iawn. Roedd hi’n cwestiynu yn gyson iawn felly roed hyn yn sicrhau nad oedd y plant yn diflasu yn ystod y wers. Ymatebodd y disgyblion i’r hyn roedd yr athrawes yn cwestiynu am yn wych, roedd llawer iawn o ddisgyblion bob tro yn ymateb trwy godi eu llaw yn gwrtais ac yn aros eu tro ac yna yn ymateb gydag iaith effeithiol mewn brawddegau llawn. Roedd yn glir i mi o’r wers fod wrth i’r athrawes cwestiynu yn gyson roedd hi hefyd yn hybu iaith glir ac effeithiol trwy sgaffaldio. Fe wnaeth y plant ymateb i’r cwestiynau gydag iaith effeithiol a geiriau addas i’r wers felly roedd yn amlwg fod yr hyn roedd yr athrawes yn bwydo i’r disgyblion yn cael effaith cadarnhaol ar eu iaith hefyd. Yn amlwg oedd yr athrawes wedi cymryd mewn i ystyriaeth yr hyn mae damcaniaethwyr Vygotsky yn ei nodi am y faith fod iaith plant yn datblygu o’r hyn maen nhw’n rhyngweithio gydag eraill (Ehrich, 2006) a fyddaf yn bendant yn ceisio gwneud yr un peth yn fy ngyrfa i fel athrawes.

Nodiadau arsylwi:
	Dyddiad ac amser, grŵp blwyddyn:
21/9/2023
Blwyddyn 2
Sessiwn bore

	Ble a Phryd: Cyd-destun yr arsylwi- pwnc/MDaPh, cyd-destun cyffredinol yr ystafell dosbarth
· Dosbarth llawn yn eistedd ar y carped
· Adrodd stori ‘Cantre Gwaelod’ trwy gwneud symudiadau Pie Corbett ar y cyd
· Ieithoedd, Llythrennedd a Chyfathrebu
· Plant yn adfyfyrio nôl ar diwedd y wers wrth holi/darllen cwestiynau yn annibynnol am y stori.

	Beth ddigwyddodd- disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach)

· Pwynt pwer ar y sgrin 
· Athrawes yn dechrau y wers bant wrth sbardino y plant trwy cwestiynu am y wers.
· Amrywiaeth o gwestiynau yn cael iw ofyn trwy gydol adrodd allan er mwyn i’r plant dod yn gyfarwydd gyda ysytr y stori.
· Roedd yr athrawes yn addasu cwestiynau i wneud yn addas i pob un disgybl
· Athrawes yn rhoi amser i’r ddisgyblio’n ateb y cwestiynau ac yn rhoi cyfle i ofyn i ffrind iw helpu os oedde nhw’n ansicir.
· Gorffennodd yr athrawes y wers wrth holi cwestiwn pen agored lle roedd y plant yn gallu meddwl gyda’i ffrind oedd yn eistedd drws nesaf am diweddglo wahanol I’r stori

	Meysydd archwilio posibl: beth yn eich barn chi all fod ‘’o dan y bonet’’ yn y digwyddiad hyn? Pa lwybrau ymchwil gallech chi ysytyried?

· Pwysigrwydd cwestiynu disgyblion
· Pwysigrwydd cwesitynu yn aml
· Effeithiadau cadarnhaol a negyddol o gwestiynu 
· Cylchoedd adfyfrio yn cysylltiedig a cwestiynu 
· Damcaniaethwyr sy’n nodi pwysigrwydd cwestiynu
· Cwestiynau pen agored

	Nodiadau- unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes lawer o bethau’n tynnu sylw’r cyfranogwyr, ydy’r cyfarwyddiadau’n cael eu gwneud yn glir?)

Amgylchedd=
· Tawel
· Wedi cael iw rheoli yn dda ac effeithiol
· Hwylys
· Lliwgar

Dosbarth llawn heb gwagle rhwng y disgyblion sy’n awgrymu i mi fod presenoldeb y disgyblion yn y dosbarth yn dda.

Roedd cyfleodd gyda’r plant trwy gydol y wers i allu cydweithio gyda ffrind drws nesaf iddyn.

Cynorthwyydd yn eistedd yn cefn y dosbarth.

